CELEX: 
Language: fi
Date: 2019-03-08 00:00:00
Title: KOMISSION DELEGOITU ASETUS (EU) …/…, sääntöjen vahvistamisesta tiettyjä fyysisiä tarkastuksia rajatarkastusasemilla suorittavaa henkilöstöä koskevista erityisistä koulutusvaatimuksista

PERUSTELUT
            
            
               1.DELEGOIDUN SÄÄDÖKSEN OIKEUDELLINEN SISÄLTÖ
            
            
               Euroopan parlamentin ja neuvoston asetuksella (EU) 2017/625 vahvistetaan säännöt jäsenvaltioiden toimivaltaisten viranomaisten suorittaman virallisen valvonnan toteuttamista varten. Siinä säädetään, että virallinen valvonta on suoritettava tiettyjen eläinten ja tavaroiden luokkien osalta sillä rajatarkastusasemalla, joka on ensimmäinen saapumispaikka unionissa. 
            
            
               Jotta voidaan varmistaa elintarvikeketjua koskevan unionin lainsäädännön noudattaminen ja varmistaa tietty pätevyystaso, rajatarkastusasemien toimivaltaisten viranomaisten on nimettävä henkilöstö, joka toteuttaa tiettyjen hyödykkeiden fyysisiä tarkastuksia tai avustaa virkaeläinlääkäriä eläinten ja lihan fyysisten tarkastusten toteuttamisessa, ainoastaan silloin, kun tällainen henkilöstö on saanut tehtäviensä kannalta asianmukaisen koulutuksen. 
            
            
               Tässä delegoidun asetuksen luonnoksessa vahvistetaan tältä osin toimivaltaisia viranomaisia koskeva velvollisuus kehittää ja järjestää koulutusta fyysisiin tarkastuksiin osallistuvalle henkilöstölle ja vahvistetaan koulutuksen aihealueet.
            
            
               Tarpeettoman rasitteen välttämiseksi asetusluonnoksessa säädetään toimivaltaisia viranomaisia koskevasta mahdollisuudesta nimetä henkilöstöä, joka ei ole ollut tässä asetuksessa täsmennetyssä koulutuksessa, kun kyseinen henkilöstö on saanut samaa aihealuetta koskevaa koulutusta osana koulutusta tai vaihto-ohjelmia, jotka komissio on järjestänyt asetuksen (EU) 2017/625 130 artiklan mukaisesti.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Virallista valvontaa käsittelevää komission asiantuntijaryhmää (E00911) ja sidosryhmiä on kuultu.
            
            
               Delegoidun asetuksen luonnos perustuu asetuksen (EU) 2017/625 49 artiklan 5 kohtaan. Se esiteltiin ja siitä keskusteltiin epävirallisesti useissa asiantuntijaryhmän kokouksissa. Epäviralliset keskustelut edistivät sellaisen luonnoksen laatimista, johon ei sisältynyt kiistanalaisia kysymyksiä. 
            
            
               Vaikutustenarviointia ei ole tehty, sillä delegoidulla asetuksella ei odoteta olevan mitään merkittäviä kielteisiä vaikutuksia.
            
            
               Komission verkkosivuston kautta (https://ec.europa.eu/info/law/better-regulation/have-your-say_fi) tarjottiin mahdollisuus antaa palautetta luonnoksesta delegoiduksi asetukseksi, ja vastauksena saatiin kolme huomautusta, joissa tuettiin valittua lähestymistapaa ja esitettiin täydentäviä ehdotuksia sääntöjen soveltamiseksi Yhdistyneessä kuningaskunnassa.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidun asetuksen oikeusperusta on asetuksen (EU) 2017/625 49 artiklan 5 kohta, jossa komissiolle asetetaan velvollisuus toimia.
            
            
               KOMISSION DELEGOITU ASETUS (EU) …/…,
            
            
               annettu 8.3.2019,
            
            
               sääntöjen vahvistamisesta tiettyjä fyysisiä tarkastuksia rajatarkastusasemilla suorittavaa henkilöstöä koskevista erityisistä koulutusvaatimuksista
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
         
         
            
               ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625
                  1
                (virallista valvontaa koskeva asetus) ja erityisesti sen 49 artiklan 5 kohdan,
            
            
               sekä katsoo seuraavaa:
            
            
               (1)Asetuksella (EU) 2017/625 vahvistetaan säännöt, jotka koskevat jäsenvaltioiden toimivaltaisten viranomaisten toteuttamaa unioniin saapuvien eläinten ja tavaroiden virallista valvontaa, jotta voidaan varmistaa elintarvikeketjua koskevan unionin lainsäädännön noudattaminen.
            
            
               (2)Asetuksen (EU) 2017/625 5 artiklan 4 kohdassa edellytetään, että virallista valvontaa ja muita virallisia toimia suorittavan henkilöstön on saatava toimivaltaansa kuuluvalla alalla asianmukaista koulutusta. Asetuksen (EU) 2017/625 liitteessä II olevassa I luvussa vahvistetaan virallista valvontaa ja muita virallisia toimia suorittavan henkilöstön koulutuksen aihealueet.
            
            
               (3)Asetuksen (EU) 2017/625 21 artiklan 2 kohdan c alakohdassa edellytetään, että toimivaltaiset viranomaiset suorittavat rajatarkastusasemilla esitettyjen eläinten virallista valvontaa todentaakseen eläinten hyvinvointivaatimusten ja erityisesti niiden kuljetuksessa unioniin sovellettavien sääntöjen noudattamisen. Tällaiseen viralliseen valvontaan on määrä kuulua kuljetettavien eläinten kunnon valvonta ja kuljetusvälineiden valvonta.
            
            
               (4)Asetuksen (EU) 2017/625 21 artiklan 3 kohdassa edellytetään, että toimivaltaiset viranomaiset toteuttavat virallisen valvonnan aikana tarvittavat toimenpiteet, joilla ehkäistään tai vähennetään mahdollisimman paljon viivästyksiä eläinten kuormaan lastauksen ja kuljetuksen lähdön välillä. Jos eläimiä on pidätettävä kuljetuksen aikana yli kahdeksi tunniksi, toimivaltaisen viranomaisen on varmistettava, että eläinten hoitoa ja tarvittaessa niiden ruokkimista, juottamista, lastista purkamista ja sijoittamista varten toteutetaan asianmukaiset järjestelyt. Tämän vuoksi on asianmukaista, että virkaeläinlääkäriä eläinten fyysisten tarkastusten aikana rajatarkastusasemilla avustava henkilöstö on saanut asianmukaista koulutusta tähän tarkoitukseen.
            
            
               (5)Asetuksen (EU) 2017/625 47 artiklan 1 kohdassa säädetään, että virallinen valvonta on tiettyjen eläinten ja tavaroiden luokkien osalta suoritettava sillä rajatarkastusasemalla, joka on niiden ensimmäinen saapumispaikka unionissa. Mainitun asetuksen 49 artiklan 1 kohdan mukaisesti tällaiseen viralliseen valvontaan on sisällytettävä asiakirjatarkastuksia, tunnistustarkastuksia ja fyysisiä tarkastuksia. 
            
            
               (6)Asetuksen (EU) 2017/625 49 artiklan 2 kohdassa säädetään, että fyysiset tarkastukset suorittaa virkaeläinlääkäri, kun tarkastukset koskevat eläimiä, vesieläimiä lukuun ottamatta, tai lihaa ja muita syötäviä eläimenosia. Virkaeläinlääkäriä voi avustaa mainitun asetuksen vaatimusten mukaisesti eläinlääkintään liittyvissä asioissa koulutettu henkilöstö, jonka toimivaltaiset viranomaiset ovat nimenneet tätä tarkoitusta varten. Siinä säädetään myös, että fyysiset tarkastukset suorittaa virkaeläinlääkäri tai kyseisen asetuksen vaatimusten mukaisesti koulutettu ja toimivaltaisten viranomaisten tätä tarkoitusta varten nimeämä henkilöstö, kun tällaiset tarkastukset koskevat vesieläimiä, muita eläinperäisiä tuotteita kuin lihaa ja muita syötäviä eläimenosia, sukusoluja ja alkioita tai eläimistä saatavia sivutuotteita.
            
            
               (7)Näin ollen edellytetään, että henkilöstö, joka toteuttaa eläinten ja tiettyjen tavaraluokkien fyysisiä tarkastuksia osana virallista valvontaa rajatarkastusasemilla, on saanut tätä varten erityisen koulutuksen. Koulutuksen avulla olisi varmistettava, että tällaiset fyysiset tarkastukset tehdään samalla pätevyystasolla kaikilla rajatarkastusasemilla.
            
            
               (8)Euroopan parlamentin ja neuvoston direktiivissä 2005/36/EY
                  2
                vahvistetaan eläinlääkäreiden yksityiskohtainen koulutusohjelma. Tähän koulutusohjelmaan sisältyy esimerkiksi seuraavia aineita: anatomia, patologia, parasitologia, kliininen lääketiede, eläinlääkintähallinto ja eläinlääketieteellinen kansanterveystyö, eläinlääketieteellinen lainsäädäntö, eläinten tuotanto ja elintarvikehygienia (eläinkunnasta peräisin olevien ihmisravinnoksi tarkoitettujen tuotteiden tarkastus ja valvonta, elintarvikehygienia ja -teknologia, käytännön harjoittelu, mukaan luettuna käytännön työ teurastamolla ja elintarviketehtaalla). Näiden aineiden tuntemus on tarpeen, jotta eläinten, eläinperäisten tuotteiden, sukusolujen ja alkioiden ja eläimistä saatavien sivutuotteiden fyysiset tarkastukset voidaan toteuttaa vaadittavalla pätevyydellä. Tämän vuoksi on aiheellista vahvistaa koulutusta koskevat erityisvaatimukset muulle henkilöstölle kuin virkaeläinlääkäreille vaadittavan suoritustason saavuttamiseksi. Tällä hetkellä ei ole todettu tarvetta ottaa käyttöön nykyisten vaatimusten lisäksi erityisiä koulutusvaatimuksia virallisia kasvintarkastajia varten. Tämän vuoksi ei ole tarpeen sisällyttää virkaeläinlääkäreitä ja virallisia kasvintarkastajia tämän asetuksen soveltamisalaan.
            
            
               (9)Jäsenvaltioiden olisi voitava nimetä henkilöstöä, joka ei ole seurannut tämän asetuksen mukaista koulutusohjelmaa mutta on suorittanut asetuksen (EU) 2017/625 130 artiklassa tarkoitetut koulutustoimet tai henkilöstön vaihto-ohjelmat, sillä edellytyksellä, että tällaiset toimet tai ohjelmat kattavat samat aihealueet, joita tässä asetuksessa edellytetään.
            
            
               (10)Komission päätöksessä 93/352/ETY
                  3
                vahvistetaan säännöt, jotka koskevat sellaisen virallisen edustajan nimeämistä, joka on erityisesti koulutettu suorittamaan kaloja koskevia tarkastuksia sellaisissa satamissa sijaitsevilla rajatarkastusasemilla, joissa kalaa puretaan aluksista. Koska kyseisen päätöksen soveltamisala kuuluu asetuksen (EU) 2017/625 piiriin ja koulutusvaatimukset on vahvistettu tässä asetuksessa, se olisi kumottava.
            
            
               (11)Asetusta (EU) 2017/625 sovelletaan 14 päivästä joulukuuta 2019. Tämän vuoksi myös tässä asetuksessa vahvistettuja sääntöjä olisi sovellettava mainitusta päivästä,
            
            
               ON HYVÄKSYNYT TÄMÄN ASETUKSEN:
            
            
               1 artikla
               Kohde ja soveltamisala
            
            
               1.Tässä asetuksessa vahvistetaan säännöt, joissa asetetaan seuraavan, asetuksen (EU) 2017/625 49 artiklan 2 kohdan a ja b alakohdassa tarkoitetun fyysisiä tarkastuksia rajatarkastusasemilla suorittavan henkilöstön erityiset koulutusvaatimukset:
            
            
               a)eläinten, vesieläimiä lukuun ottamatta, tai lihan ja muiden syötävien eläimenosien fyysisten tarkastusten suorittamisessa virkaeläinlääkäriä avustava henkilöstö;
            
            
               b)vesieläinten, muiden kuin a alakohdassa tarkoitettujen eläinperäisten tuotteiden, sukusolujen ja alkioiden tai eläimistä saatavien sivutuotteiden fyysisiä tarkastuksia suorittava henkilöstö.
            
            
               2.Tätä asetusta ei sovelleta virkaeläinlääkäreihin eikä virallisiin kasvintarkastajiin. 
            
            
               2 artikla
               Toimivaltaisten viranomaisten koulutusta koskevat yleiset velvollisuudet
            
         
         
            
               1.Edellä 1 artiklan 1 kohdan a ja b alakohdassa tarkoitettu henkilöstö voi avustaa virkaeläinlääkäriä fyysisten tarkastusten suorittamisessa tai suorittaa fyysisiä tarkastuksia asetuksen (EU) 2017/625 49 artiklan 2 kohdan mukaisesti ainoastaan, jos henkilöstö on hyväksytysti suorittanut koulutusohjelman, joka on tämän asetuksen 3 artiklan vaatimusten mukainen, jäljempänä ’koulutusohjelma’. 
            
            
               2.Toimivaltaisten viranomaisten on laadittava ja järjestettävä koulutusohjelma, jotta varmistetaan, että 1 artiklassa tarkoitetut fyysiset tarkastukset suoritetaan vaaditulla teknisen osaamisen ja asiantuntemuksen tasolla. Koulutusohjelman on oltava sekä teoreettinen että käytännöllinen.
            
            
               3.Toimivaltaisten viranomaisten on kunkin henkilön osalta kirjattava koulutusohjelmaa koskevat tiedot joko paperille tai sähköiseen muotoon, mukaan lukien päivämäärät, kesto, ohjelman kuvaus ja tarvittaessa todistukset, jotka osoittavat, että henkilöstö on hyväksytysti suorittanut koulutusohjelman. Jäsenvaltion toimivaltaisten viranomaisten on varmistettava, että kyseisen jäsenvaltion kullakin rajatarkastusasemalla on mahdollisuus saada koulutustiedot paperilla tai sähköisessä muodossa. 
            
            
               3 artikla
               Koulutusohjelman aihealueita koskevat vaatimukset
            
            
               1.Koulutusohjelman sisältö on määriteltävä niiden eläinten ja tavaroiden perusteella, joita varten rajatarkastusasemat on nimetty ja niiden tehtävien ja velvollisuuksien perusteella, joita henkilöstölle on osoitettu. 
            
            
               2.Koulutusohjelman on katettava seuraavat aihealueet:
            
            
               a)eläinten ja tavaroiden unioniin tuloa koskeva sovellettava unionin lainsäädäntö, mukaan lukien fyysisten tarkastusten aikana ja niiden jälkeen toteutettavat menettelyt ja toiminnot;
            
            
               b)eläinten tutkimisen yleiset periaatteet;
            
            
               c)eläinten kuljetuskuntoisuuden tutkiminen;
            
            
               d)unionin lainsäädännön mukaisen eläinten käsittelyn käytännön näkökohdat, mukaan lukien järjestelyt, joilla estetään tai vähennetään viivästyksiä rajatarkastusasemilla ja tarvittaessa ruokitaan, juotetaan, puretaan lastista tai sijoitetaan eläimiä;
            
            
               e)tavaroiden aistinvarainen tutkiminen;
            
            
               f)kuljetusvälineiden ja kuljetusolojen tutkiminen, mukaan lukien lämpötilaherkkien tavaroiden hallinta (kylmäketju) ja eläinten kuljetus;
            
            
               g)eläinlajien tunnistaminen, mukaan lukien tarvittaessa Euroopan parlamentin ja neuvoston asetuksen (EU) N:o 1143/2014
                  4
                3 artiklan ensimmäisen kohdan 2 alakohdassa määriteltyjen, eläinten ja tavaroiden välityksellä tuotujen haitallisten vieraslajien tunnistaminen;
            
            
               h)valvonnan menettelyt, jotka koskevat seuraavia:
            
            
               i)laitteiden käyttö;
            
            
               ii)seurantasuunnitelmien täytäntöönpano;
            
            
               iii)näytteenottomenettelyt ja laboratorioanalyysi eläimiin sekä eläinten terveyteen ja kansanterveyteen liittyvien näkökohtien osalta;
            
            
               i)laboratoriotestien tulosten tulkintamenetelmät ja niihin liittyvät päätökset unionin sovellettavan lainsäädännön vaatimusten mukaisesti;
            
            
               j)riskinarviointi, mukaan lukien eläinten terveyttä ja kansanterveyttä koskeva tiedonkeruu kohdennettujen fyysisten tarkastusten asianmukaista toteuttamista varten;
            
            
               k) ristikontaminaation estäminen ja asiaankuuluvien bioturvaamiseen liittyvien standardien noudattaminen;
            
         
         
            
               l)asetuksen (EU) 2017/625 47 artiklan 1 kohdan b alakohdassa tarkoitettuja tavaroita koskevat merkintävaatimukset;
            
            
               m)tutkinta- ja valvontamenetelmät, joilla pyritään havaitsemaan vilpilliset ja harhaanjohtavat kaupan käytännöt.
            
            
               4 artikla
               Asetuksen (EU) 2017/625 130 artiklan nojalla järjestettävät koulutustoimet ja henkilöstön vaihtoohjelmat
            
            
               Poiketen siitä, mitä 2 artiklan 1 kohdassa säädetään, 1 artiklan 1 kohdan a ja b alakohdassa tarkoitettu henkilöstö voi avustaa virkaeläinlääkäriä fyysisten tarkastusten suorittamisessa tai suorittaa fyysisiä tarkastuksia asetuksen (EU) 2017/625 49 artiklan 2 kohdan mukaisesti, kun se on saanut koulutusta asetuksen (EU) 2017/625 130 artiklan nojalla järjestettyjen koulutustoimien tai henkilöstön vaihto-ohjelmien puitteissa, sillä edellytyksellä, että tällaiset toimet tai ohjelmat kattavat tämän asetuksen 3 artiklan 2 kohdassa tarkoitetut koulutusohjelmien aihealueet ja sisällön. 
            
            
               5 artikla
               Kumoaminen
            
            
               Kumotaan päätös 93/352/ETY.
            
            
               6 artikla
               Voimaantulo ja soveltamispäivä
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 14 päivästä joulukuuta 2019.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 8.3.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        EUVL L 95, 7.4.2017, s. 1.
               
               
                  
                     (2)
                  
                        Euroopan parlamentin ja neuvoston direktiivi 2005/36/EY, annettu 7 päivänä syyskuuta 2005, ammattipätevyyden tunnustamisesta (EUVL L 255, 30.9.2005, s. 22).
               
               
                  
                     (3)
                  
                        Komission päätös 93/352/ETY, tehty 1 päivänä kesäkuuta 1993, sellaisissa satamissa sijaitsevien rajatarkastusasemien hyväksymisedellytyksiä koskevista poikkeuksista, joissa aluksista puretaan kolmansista maista tulevaa kalaa (EYVL L 144, 16.6.1993, s. 25).
               
               
                  
                     (4)
                  
                        Euroopan parlamentin ja neuvoston asetus (EU) N:o 1143/2014, annettu 22 päivänä lokakuuta 2014, haitallisten vieraslajien tuonnin ja leviämisen ennalta ehkäisemisestä ja hallinnasta (EUVL L 317, 4.11.2014, s. 35).